text: 朱又煥，字予文，號北泰，福建泉州府惠安縣民籍莆田縣人。明朝政治人物。生平.年十三補弟子員，天啟元年考選，三年擢戶科給事中。崇禎七年奉旨冊封江西益藩，遂上疏乞終養歸。八年升浙江副使，九年升廣東參政，十一年終養歸。十三年起廣東右參政。著有《戶垣諫草》四卷。家族.曾祖朱昭，字用晦，號歸師，後改抱拙，以子一龍貴，贈廣西按察司副使。伯祖朱一龍，嘉靖二十九年庚戌進士，累官江西左參政。祖朱一鳳。父朱和，字爰介，號萃臺，以子又煥貴，封徵仕郎金華府推官，贈戶科給事中。
metadata: erhwenkuo/wikipedia-zhtw
metadata: 朱又煥
metadata: https://zh.wikipedia.org/wiki?curid=7432120